Katynė (filmas)

Katynė () – 2007 m. lenkų režisieriaus Andžejaus Vaidos istorinė drama pagal Andžejaus Muliarčiko () knygą „Post mortem. Katynės apysaka“ (). Peržiūros amžiaus riba : N-18.

Tai Lenkijos karininkų istorija, kuriuos antrojo pasaulinio karo metu sušaudė NKVD. Filmas apie komunistinio režimo melą, kuris siekė visiems laikams pamiršti šią tragediją. Filmas apie nesutramdomą kovą už teisybę ir atminimą.

Filmo premjera įvyko 2007 m. rugsėjo 17 d. Varšuvoje.

 Siužetas 

Antrojo pasaulinio karo pradžia. 1939 m. rugsėjo 17 d. po fašistinės Vokietijos įsiveržimo į Lenkiją, Stalino įsakymu Raudonoji Armija taip pat įžengia į Lenkijos žemę. Didžioji lenkų karininkų dalis patenka į rusų nelaisvę. Ana laukia sugrįžtančio vyro, bet vietoj to gauna nenuginčijamus įrodymus apie jo žūtį nuo rusų NKVD. Generolo žmona apie tai sužino 1943 m., kai vokiečiai aptiko masinių žudynių vietą Katynės miške.

Į ką bus panašus pokario moterų, laukiančių savo vyrų ir mylimųjų, gyvenimas naujoje TSRS kontroliuojamoje valstybėje? Ar išsaugos žodžiai „Tėvynė“ ir „Laisvė“ savo reikšme tiems, kurie sutiko su nauja tvarka?

 Aktoriai 
 Maja Ostaševskaja – Ana
 Arturas Žmievskis – Andžejus
 Pavelas Malašinskis – kapitonas Piotras
 Andžejus Chyra – kapitonas Jeržas
 Janas Englertas (Jan Englert) – generolas
ir kt.

 Faktai 
 Filmas paremtas aukų laiškais ir dienoraščiais, kuriuos 1943 m. iškasė masinius kapus Lenkijoje aptikę vokiečiai. „Nuodugni apieška. Jie nerado mano vestuvinio žiedo. Paėmė mano diržą, mano peiliuką ir mano laikrodį. Jis rodė 6:30 Lenkijos laiku. Kas mums bus?“ – paskutinis įrašas vienos iš aukų užrašuose.
 Katynės miške 1940 m. buvo nužudytas ir filmo režisieriaus A. Vaidos tėvas Jokūbas Vaida () (sąrašo Nr.0844), bei kai kurių kitų filmo kūrėjų artimiejihttp://www.rg.ru/2004/02/25/vaida.html  Interviu su A. Vaida „Российская газета“ - Nr.3413 2004 m. vasario 25 d. (Rusų kalba).
 2007 m. pradėjus rodyti filmą, Rusijos laikraščiuose „Rosijskaja Gazeta“, „Pravda“ ir kituose pasirodė komentaras, kuriame sovietų dalyvavimo Katynės žudynėse įrodymai vadinami „nepatikimais“, o faktai sufalsifikuotihttp://www.pravda.ru/culture/cinema/foreigncinema/261096-0/  Katynė – amoralus A. Vaidos šou „Правда“ - Андрей Щербаков, 2008 m. kovo 27 d. (Rusų kalba). 

 Išnašos 

 Nuorodos 
 Oficiali filmo svetainė (Lenkų kalba) 
 Apdovanojimai ir nominacijos (Anglų kalba)

Kategorija:Lenkijos filmai
Kategorija:2007 filmai
Kategorija:Istoriniai filmai